Kamu bisa jelasin ke aku soal Dar al-Magana dalam bahasa melayu?

Dar al-Magana ("rumah jam" dalam bahasa Arab) merupakan sebuah rumah di Fes, Maghribi, yang dibina oleh Sultan Marin Abu Inan Faris yang menempatkan sebuah jam air janaan beban. Muwaqqit Abou al-Hassan Ibn Ali Ahmed Tlemsani bertanggungjawab atas pembinaan jam ini yang siap pada 6 Mei 1357. Dar al-Magana terletak bertentangan dengan Madrasah Bu Inania.

Jam ini terdiri daripada tiga belas tingkap dan platform yang membawa mangkuk loyang. Pergerakan jam ini dipercayai dijaga oleh sejenis kereta sorong kecil yang berjalan dari kiri ke kanan di sebalik dua belas pintu. Di satu hujung, kereta sorong ini diikat dengan tali pada beban gantung; dan di satu lagi hujungm dengan tali pada beban yang terapung pada permukaan takungan air yang menyalir pada kadar yang nalar. Pada setiao jam, salah satu pintu terbuka; pada masa yang sama, sebiji bola logam dijatuhkan ke dalam salah satu daripada dua belas mangkuk loyang itu. Kasau-kasau yang menjulur dari bangunan itu di atas pintu (serupa dengan kasau-kasau Madrasah Bu Inania) menyokong sebuah bumbung kecil untuk melindungi pintu dan mangkuk.

Mangkuk-mangkuk berkenaan telah ditanggalkan sejak tahun 2004, sementara mekanisme jamnya sedang dibina semula oleh ADER, sebuah yayasan pembinaan semula tugu di Fes.